SÕJAPÄEVIK (472. päev) | Mis suurendaks Putini režiimi pragusid? Kertši silla hävitamisel oleks Moskvale poliitilised tagajärjed(41)
Selgus Kahhovka tammi õhkimiseks käsu andnud isik. Ukrainlased tabasid brittide rakettidega venelaste väegrupi Dnepr peakorterit Krimmi külje all. Sinikollast märki kandnud teismeline, kelle isa hukkus Ukraina sõjas, peeti Murmanskis profülaktiliseks vestluseks kinni.
Käsu Kahhovka hüdroelektrijaama purustamiseks andis Vene Föderatsiooni relvajõudude 205. motoriseeritud laskurbrigaadi 1. pataljonile väegrupi Dnepr ülem kindralpolkovnik Oleg Makarevitš. Seega, kui kohtate kusagil elusat Makarevitšit, siis teate, et just tema on otseselt vastutav 21. sajandi ühe suurema inimtekkelise katastroofi eest ja tark oleks isik kas elusalt või surnult kinni pidada.